En 86-årig mand er torsdag eftermiddag fundet omkommet i Silstrup Sø ved Thisted.

En 86-årig mand blev torsdag eftermiddag fundet omkommet i Silstrup Sø syd for Thisted, det oplyser Midt- og Vestjyllands Politi. - Det er for tidligt at sige, om han er druknet, eller om der kan være andre dødsårsager, siger vagtchef hos Midt- og Vestjyllands Politi, Anders Olesen. Fredag skal manden undersøges nærmere ved et ligsyn, forklarer vagtchefen. Den omkomne mand er identificeret, og ifølge vagtchefen er han fra lokalområdet. Tidligere torsdag var politiet på udkig efter netop den 86-årige, da han var forsvundet fra sit hjem.